stanford-oval/wikipedia huggingface dataset:
น้อง.พี่.ที่รัก
ผลตอบรับ > การออกฉายและรายได้

น้อง.พี่.ที่รัก มีข่าวการทำภาพยนตร์เป็นครั้งแรกเมื่อช่วงปลายปี พ.ศ. 2560 โดยจีดีเอช ห้าห้าเก้า ได้โพสต์รูปนักแสดงหลักคือ ซันนี่ สุวรรณเมธานนท์, อุรัสยา เสปอร์บันด์, และ นิชคุณ หรเวชกุล ที่กลับมาร่วมงานกับจีดีเอช ห้าห้าเก้าอีกครั้ง และประกาศชื่อเรื่องอย่างไม่เป็นทางการว่า "Brother & Sister"
ต่อมาในวันที่ 1 เมษายน พ.ศ. 2561 ภาพยนตร์เรื่องนี้เริ่มมีความเคลื่อนไหวหลังจีดีเอช ห้าห้าเก้าปล่อยใบปิดภาพยนตร์จำนวนสามใบ และเปิดเฟซบุ๊กแฟนเพจพร้อมประกาศชื่อภาพยนตร์อย่างเป็นทางการว่า "น้อง.พี่.ที่รัก" ก่อนแถลงข่าวเปิดตัวภาพยนตร์อย่างเป็นทางการเมื่อวันที่ 4 เมษายน พ.ศ. 2560 ณ ลานกิจกรรมควอเทียร์ แกลลอรี่ ชั้น M ศูนย์การค้าดิเอ็มควอเทียร์ โดยตัวภาพยนตร์ได้เริ่มเปิดฉายให้สื่อมวลชนได้รับชมภายในงานกาล่าไนท์คืนวันที่ 9 พฤษภาคม พ.ศ. 2561 ณ โรงภาพยนตร์พารากอน ซีนีเพล็กซ์ ศูนย์การค้าสยามพารากอน
วันแรกของการเข้าฉายอย่างเป็นทางการ (10 พฤษภาคม) "น้อง.พี่.ที่รัก" เปิดตัวด้วยรายได้ 13.30 ล้านบาท ซึ่งถือเป็นภาพยนตร์ของค่ายจีดีเอช ห้าห้าเก้าที่เปิดตัวสูงสุด หลังจากผ่านวันหยุดสุดสัปดาห์แรกของการเข้าฉาย (สี่วันหลังจากการเข้าฉาย) ทำรายได้รวม 66.76 ล้านบาท
ในวันที่ 19 พฤษภาคม มีงานแถลงข่าวรายได้ล่าสุดคือมุ่งสู่ 200 ล้านบาท ในงาน "รักน้อง คิดถึงพี่ 200 ล้านหรือนี่...ที่รัก"
แหล่งข้อมูลอื่น

น้อง.พี่.ที่รัก ที่เฟซบุ๊ก
น้อง.พี่.ที่รัก ที่สยามโซน
น้อง.พี่.ที่รัก ที่อินเทอร์เน็ตมูวีเดตาเบส
พระธรรมเจดีย์ (จูม พนฺธุโล)

| พระธรรมเจดีย์ (จูม พนฺธุโล) |
| --- | --- |

ส่วนบุคคล
เกิด: 24 เมษายน 2431 (74 ปี)
มรณภาพ: 11 กรกฎาคม 2505
นิกาย: ธรรมยุติกนิกาย
การศึกษา: นักธรรมชั้นโท เปรียญธรรม 3 ประโยค
ตำแหน่งชั้นสูง
ที่อยู่: วัดโพธิสมภรณ์ อุดรธานี
อุปสมบท: 9 มีนาคม 2450
พรรษา: 55
ตำแหน่ง: เจ้าอาวาสวัดโพธิสมภรณ์
พระธรรมเจดีย์ นามเดิม จูม จันทวงศ์ ฉายา พนฺธุโล เป็นอดีตเจ้าคณะมณฑลอุดรธานี (ธรรมยุต) อดีตผู้ช่วยเจ้าคณะภาค 3-4-5 (ธรรมยุต) อดีตเจ้าอาวาสวัดโพธิสมภรณ์ ตำบลหมากแข้ง อำเภอเมืองอุดรธานี จังหวัดอุดรธานี
ประวัติ > ชาติกำเนิด

พระธรรมเจดีย์ นามเดิมคือ จูม จันทวงศ์ บิดาชื่อ คำสิงห์ จันทวงศ์ มารดาชื่อ เขียว จันทวงศ์ เกิดที่บ้านท่าอุเทน ตำบลท่าอุเทน อำเภอท่าอุเทน จังหวัดนครพนม เมื่อวันที่ 24 เมษายน พ.ศ. 2431 (ปีชวด)
ประวัติ > อุปสมบท

เมื่ออายุ 12 ปี บรรพชาเป็นสามเณร ที่ วัดโพนแก้ว ต.ท่าอุเทน เมื่อ 10 ธันวาคม 2442 เมื่ออายุครบบวชแล้ว ได้อุปสมบท ที่ วัดมหาชัย อ.เมือง จังหวัดหนองบัวลำภู วันที่ 9 เดือนมีนาคม พ.ศ. 2450 ตรงกับวันจันทร์ ขึ้น 8 ค่ำ เดือน 4 ปีมะแม ณ พัทธสีมาวัดมหาชัย ตำบลหนองบัวลำภู อำเภอหนองบัวลำภู จังหวัดอุดรธานี โดยมีท่านพระครูแสง ธมฺมธโร วัดมหาชัย เป็นพระอุปัชฌาย์ ท่านพระครูสีมา สีลสมฺปนฺโน วัดจันทราราม (เมืองเก่า) อำเภอภูเวียง จังหวัดขอนแก่น เป็นพระกรรมวาจาจารย์ และท่านพระอาจารย์จันทร์ เขมิโย (พระเทพสิทธาจารย์) เป็นพระอนุสาวนาจารย์ ได้รับฉายาว่า "พนฺธุโล"
ประวัติ > การศึกษา

ในปี พ.ศ. 2446 ท่านได้ติดตามพระเทพสิทธาจารย์ (จันทร์ เขมิโย) ไปจำพรรษาที่วัดเลียบ จังหวัดอุบลราชธานี อันเป็นสำนักของท่านพระครูวิเวกพุทธกิจ (เสาร์ กนฺตสีโล) ได้มีโอกาส ศึกษาข้อวัตร ปฏิบัติ ในด้าน สมถวิปัสสนากรรมฐานจากท่านพระอาจารย์เสาร์ และท่านพระอาจารย์มั่น ภูริทัตโต
สมณศักดิ์

พ.ศ. 2463 เป็นพระครูฐานานุกรมของพระสาสนโสภณ (เจริญ ญาณวโร) ในตำแหน่ง พระครูสังฆวุฒิกร
พ.ศ. 2468 ได้รับพระราชทานสมณศักดิ์เป็นพระครูสัญญาบัตร ที่ พระครูชิโนวาทธำรง
พ.ศ. 2470 ได้รับพระราชทานเลื่อนสมณศักดิ์เป็นพระราชาคณะชั้นสามัญที่ พระญาณดิลก
พ.ศ. 2473 ได้รับพระราชทานเลื่อนสมณศักดิ์เป็นพระราชาคณะชั้นราชที่ พระราชเวที ตรีปิฎกภูษิต ธรรมบัณฑิต ยติคณิสสร บวรสังฆาราม คามวาสี
พ.ศ. 2478 ได้รับพระราชทานเลื่อนสมณศักดิ์เป็นพระราชาคณะชั้นเทพที่ พระเทพกวี ศรีวิสุทธิดิลก ตรีปิฎกบัณฑิต ยติคณิสสร บวรสังฆารามคามวาสี
พ.ศ. 2488 ได้รับพระราชทานเลื่อนสมณศักดิ์เป็นพระราชาคณะชั้นธรรมที่ พระธรรมเจดีย์ กวีวงศนายก ตรีปิฎกบัณฑิต มหาคณฤศร บวรสังฆาราม คามวาสี
มรณภาพ

พระธรรมเจดีย์ (จูม พนฺธุโล) เริ่มอาพาธมาตั้งแต่ปี พ.ศ. 2504 จนถึงเดือน มีนาคม พ.ศ. 2505 คณะแพทย์โรงพยาบาลศิริราชได้ถวายการรักษา โดยการผ่าตัดก้อนนิ่วออก รักษาจนหายเป็นปกติแล้วเดินทางกลับวัดโพธิสมภรณ์ จังหวัดอุดรธานี ต่อมาปลายเดือนพฤษภาคม พ.ศ. 2505 ท่านเริ่มอาพาธอีก คณะแพทย์ซึ่งมี ศาสตราจารย์ นพ.อวย เกตุสิงห์ เป็นประธานได้นิมนต์ท่านเข้ารับการรักษาที่โรงพยาบาลศิริราช ท่านเดินทางเข้ากรุงเทพฯ เมื่อวันที่ 11 มิถุนายน 2505 โดยมีพระอาจารย์มหาบัว ญาณสมฺปนฺโน ร่วมเดินทางไปด้วย
ศาสตราจารย์ นายแพทย์อวย เกตุสิงห์ ได้ถวายการรักษาด้วยการผ่าตัด ถุงน้ำดีมีก้อนนิ่ว 11 เม็ด อาการดีขึ้นเพียง 3 วัน ต่อจากนั้นอาการก็ทรุดลง ต้องให้ออกซิเจนและน้ำเกลือ วันที่ 9 กรกฎาคม 2505 พระธรรมเจดีย์ก็ถูกเวทนาอันแรงกล้า ครอบงำ แต่ท่านก็มิได้แสดงอาการใด ๆ ให้ปรากฏ จนกระทั่งวันที่ 11 กรกฎาคม 2505 พระธรรมเจดีย์ก็ถึงแก่มรณภาพด้วยอาการอันสงบ เมื่อเวลา 15.27 น. ณ โรงพยาบาลศิริราช สิริอายุได้ 74 ปี 2 เดือน 15 วัน พรรษา 55
สัทธิวิหาริก

เป็นพระอุปัชฌาย์ ที่มีสัทธิวิหาริกเป็นพระกรรมฐาน สายท่านพระอาจารย์มั่น หลายรูป เช่น
พระธรรมวิสุทธิมงคล (บัว ญาณสมฺปนฺโน) วัดป่าบ้านตาด อำเภอเมืองอุดรธานี จังหวัดอุดรธานี
พระธรรมฐิติญาณ (สิงห์ สุทฺธจิตฺโต) วัดศรีอุบลรัตนาราม อำเภอเมืองอุบลราชธานี จังหวัดอุบลราชธานี
พระเทพสังวรญาณ (พวง สุขินฺทฺริโย) วัดศรีธรรมาราม อำเภอเมืองยโสธร จังหวัดยโสธร
พระราชวุฒาจารย์ (สวัสดิ์ ขันติวิริโย) วัดโพธิสมภรณ์ ตำบลหมากแข้ง อำเภอเมืองอุดรธานี จังหวัดอุดรธานี
พระสุธรรมคณาจารย์ (เหรียญ วรลาโภ) วัดอรัญญบรรพต อำเภอศรีเชียงใหม่ จังหวัดหนองคาย
พระอุดมสังวรวิสุทธิเถร (วัน อุตฺตโม) วัดถ้ำอภัยดำรงธรรม อำเภอส่องดาว จังหวัดสกลนคร
พระวิสุทธิญาณเถร (สมชาย ฐิตวิริโย) วัดเขาสุกิม อำเภอท่าใหม่ จังหวัดจันทบุรี
พระปัญญาพิศาลเถร (ทูล ขิปฺปปญฺโญ) วัดป่าบ้านค้อ ตำบลเขือน้ำ อำเภอบ้านผือ จังหวัดอุดรธานี
พระญาณสิทธาจารย์ (ทองพูล สิริกาโม) วัดสามัคคีอุปถัมภ์ (ภูกระแต) ตำบลวิศิษฐ์ อำเภอเมืองบึงกาฬ จังหวัดบึงกาฬ
พระครูปราโมทย์ธรรมธารา (หลอด ปโมทิโต) วัดใหม่เสนานิคม ลาดพร้าว บางกะปิ กรุงเทพมหานคร
หลวงปู่ฝั้น อาจาโร วัดป่าอุดมสมพร อำเภอพรรณานิคม จังหวัดสกลนคร
หลวงปู่ขาว อนาลโย วัดถ้ำกองเพล อำเภอเมืองหนองบัวลำภู จังหวัดหนองบัวลำภู
หลวงปู่อ่อน ญาณสิริ วัดป่านิโครธาราม บ้านหนองบัวบาน ตำบลหมากหญ้า อำเภอหนองวัวซอ จังหวัดอุดรธานี
หลวงปู่พรหม จิรปุญฺโญ วัดประสิทธิธรรม บ้านดงเย็น อำเภอบ้านดุง จังหวัดอุดรธานี
หลวงปู่หลุย จนฺทสาโร วัดถ้ำผาบิ้ง บ้านนาแก ตำบลผาบิ้ง อำเภอวังสะพุง จังหวัดเลย
หลวงปู่อ่อนสา สุขกาโร วัดประชาชุมพลพัฒนาราม ตำบลหมากแข้ง อำเภอเมืองอุดรธานี จังหวัดอุดรธานี
หลวงปู่จาม มหาปุญฺโญ วัดป่าวิเวกวัฒนาราม อำเภอคำชะอี จังหวัดมุกดาหาร
หลวงปู่หล้า เขมปตฺโต วัดบรรพตคิริ (ภูจ้อก้อ) อำเภอหนองสูง จังหวัดมุกดาหาร
หลวงปู่อ่ำ ธมฺมกาโม วัดป่าเขาเขียว อำเภอเนินมะปราง จังหวัดพิษณุโลก
หลวงปู่ลี กุสลธโร วัดเกษรศิลคุณธรรมเจดีย์ (วัดภูผาแดง) ตำบลหนองอ้อ อำเภอหนองวัวซอ จังหวัดอุดรธานี
หลวงปู่คำสุข ญาณสุโข วัดป่าซับคำกอง อำเภอหนองไผ่ จังหวัดเพชรบูรณ์
หลวงตาแตงอ่อน กลฺยาณธมฺโม วัดป่าโชคไพศาล บ้านหนองนาหาร อำเภอวานรนิวาส จังหวัดสกลนคร
หลวงปู่ฉลวย สุธมฺโม วัดป่าวิทยาลัย ตำบลหนองพลัง อำเภอหัวหิน จังหวัดประจวบคีรีขันธ์
หลวงตาทองคำ จารุวณฺโณ วัดโพธิ์ชัยมะนาว อำเภอกุฉินารายณ์ จังหวัดกาฬสินธุ์
หลวงปู่บุญมา คัมภีรธัมโม วัดป่าสีห์พนมประชาคม ตำบลบงใต้ อำเภอสว่างแดนดิน จังหวัดสกลนคร
หลวงพ่อประสิทธิ์ ปุญญมากโร วัดป่าหมู่ใหม่ อำเภอแม่แตง จังหวัดเชียงใหม่
หลวงปู่ก้าน ฐิตธมฺโม วัดราชายตนบรรพต (วัดเขาต้นเกด) อำเภอหัวหิน จังหวัดประจวบคีรีขันธ์
หลวงปู่ประสาร สุมโน วัดป่าหนองไคร้ อำเภอเมืองยโสธร จังหวัดยโสธร
หลวงปู่ประไพร สุภโร วัดป่าไพรรัตนวณาราม อำเภอเมืองอุดรธานี จังหวัดอุดรธานี
แหล่งข้อมูลอื่น

เว็บไซต์ของผู้นับถือหลวงตามหาบัว
ประวัติ พระธรรมเจดีย์ เก็บถาวร 2010-10-21 ที่ เวย์แบ็กแมชชีน
| ก่อนหน้า |  | พระธรรมเจดีย์ (จูม พนฺธุโล) |  | ถัดไป |
| --- | --- | --- | --- | --- |
| - |  | เจ้าอาวาสวัดโพธิสมภรณ์  (พ.ศ. 2466  - 2505) |  | พระอุดมญาณโมลี (จันทร์ศรี จนฺททีโป) |
บิล เกตส์

| บิล เกตส์ |
| --- | --- |
บิล เกตส์ ใน ค.ศ. 2023
เกิด: วิลเลียม เฮน รี เกตส์ ที่สาม  (1955-10-28) ตุลาคม 28, 1955 (69 ปี) ซีแอตเทิล, รัฐวอชิงตัน, สหรัฐอเมริกา
สัญชาติ: อเมริกัน
การศึกษา: โรงเรียนแลคไซด์ เมื่อปี ค.ศ. 1973
ศิษย์เก่า: มหาวิทยาลัยฮาร์วาร์ด (ลาออกเพื่อไปก่อตั้งบริษัทไมโครซอฟท์)
อาชีพ: ที่ปรึกษาเรื่องเทคโนโลยีไมโครซอฟท์ ประธานร่วมของมูลนิธิบิลและเมลินดา เกตส์ ซีอีโอของแคสเคดอินเวสต์เมนต์ ประธานของคอร์บิส
ปีปฏิบัติงาน: 1975–ปัจจุบัน
กรรมการใน: เบิร์กเชียแฮธาเวย์
คู่สมรส: เมลินดา เกตส์ (สมรส 1994; 2021)
บุตร: 3 คน
บิดามารดา: วิลเลียม เอ็ช เกตส์ จูเนียร์ (พ่อ) แมรี แม็กซ์เวลล์ เกตส์ (แม่)
เว็บไซต์: www.gatesnotes.com
ลายมือชื่อ

วิลเลียม เฮนรี เกตส์ ที่สาม (อังกฤษ: William Henry Gates III; เกิด 28 ตุลาคม ค.ศ. 1955) หรือที่มักเป็นที่รู้จักในชื่อ บิลล์ เกตส์ เป็นนักธุรกิจชาวอเมริกัน และหนึ่งในผู้ก่อตั้งบริษัทไมโครซอฟท์ เขากับผู้บุกเบิกด้านคอมพิวเตอร์ส่วนบุคคลคนอื่น ๆ ได้ร่วมกันเขียนต้นแบบของภาษาอัลแตร์เบสิก ซึ่งเป็นอินเตอร์เพรเตอร์สำหรับเครื่องอัลแตร์ 8800 (เครื่องคอมพิวเตอร์ส่วนบุคคลในยุคแรกๆ) เขาได้ร่วมกับพอล แอลเลน ก่อตั้งไมโครซอฟท์ คอร์ปอเรชันขึ้น ซึ่งในขณะนี้เขาดำรงตำแหน่งที่ปรึกษาเรื่องเทคโนโลยี นิตยสารฟอบส์ได้จัดอันดับให้ บิล เกตส์ เป็นบุคคลที่ร่ำรวยที่สุดในโลกหลายปีติดต่อกัน
วิลเลียม เฮนรี เกตส์ ที่สามได้รับการแต่งตั้งเป็นผู้บัญชาการอัศวินแห่งจักรวรรดิบริเตน (KBE) จากสมเด็จพระราชินีนาถอลิซาเบธที่ 2 (And Bill Gates Below)
และบิล เกตส์เคยถูกตํารวจจับ 2 ครั้ง ในข้อหาเรื่องขับรถเร็วเกินกําหนดและไม่มีใบอนุญาตขับขี่ในปี ค.ศ. 1975 และบิล เกตส์ถูกจับอีกครั้งในข้อหาไม่มีใบอนุญาตขับขี่และฝ่าไฟแดงในปี ค.ศ. 1977
เกียรติประวัติ

ปริญญาดุษฎีบัณฑิตกิตติมศักดิ์ จาก มหาวิทยาลัยฮาร์วาร์ด ค.ศ. 2007
ปริญญาดุษฎีบัณฑิตกิตติมศักดิ์ จาก มหาวิทยาลัยวาเซดะ ค.ศ. 2005
รางวัลเกียรติยศผู้บัญชาการอัศวินแห่งจักรวรรดิบริเตน จากสหราชอาณาจักร ตามประกาศเมื่อปี ค.ศ. 2005
ปริญญาดุษฎีบัณฑิตกิตติมศักดิ์ จากสถาบันเทคโนโลยีหลวง (Royal Institute of Technology) กรุงสต็อกโฮล์ม ประเทศสวีเดน ค.ศ. 2002
ติดหนึ่งใน 100 อันดับบุคคลสำคัญผู้มีอิทธิพลต่อประชาชนในสื่อต่าง ๆ จากการจัดอันดับของ หนังสือพิมพ์ เดอะ การ์เดียน ค.ศ. 2001
ติดอันดับบุคคลผู้มีอำนาจ, นิตยสารซันเดย์ ไทม ค.ศ. 1999
อันดับ 2 ในการจัดอันดับ 100 ดาวรุ่ง, นิตยสารอัพไซด์ ค.ศ. 1999
อันดับ 1 ในการจัดอันดับ 50 ดาวรุ่งในโลกไซเบอร์, นิตยสารไทม ค.ศ. 1998
อันดับที่ 28 ใน 100 อันดับบุคคลสำคัญผู้มีอิทธิพลในวงการกีฬา, นิตยสารสปอร์ตติง นิวส์ ค.ศ. 1997
ผู้บริหารระดับสูงแห่งปี, นิตยสารชีฟ เอกเซกคูทีฟ ออฟฟิซเซอร์ ค.ศ. 1994
นักกีฏวิทยา ได้ตั้งชื่อแมลงวันตอมดอกไม้พันธุ์หนึ่งว่า Eristalis gatesi ตามชื่อของบิล เกตส์ เพื่อเป็นเกียรติแก่เขา
ประมาณการทรัพย์สินของเกตส์

บิล เกตส์ ติดอันดับหนึ่ง จากการจัดอันดับ "ฟอร์บ 400" ระหว่างปี ค.ศ. 1993-2005 และติดอันดับหนึ่งในการจัดอันดับมหาเศรษฐีโลกของนิตยสารฟอร์บ ในปี ค.ศ. 1996 และระหว่างปี ค.ศ. 1998-2005 ซึ่งจากการจัดอันดับดังกล่าว สรุปได้ว่าทรัพย์สินสุทธิของเขามีมูลค่าดังต่อไปนี้:
ค.ศ. 1996 - 18.5 พันล้านดอลลาร์สหรัฐ อันดับ 1 ของโลก
ค.ศ. 1997 - 36.4 พันล้านดอลลาร์สหรัฐ อันดับ 2 ของโลก ( เก็บถาวร 2009-04-01 ที่ เวย์แบ็กแมชชีน) (รองจากสุลตานโบลเกียแห่งบรูไน ผู้ซึ่งอยู่ในการจัดอันดับของปีนี้ แม้ว่าฟอร์บจะมีนโยบายไม่รวมประมุขของรัฐไว้ในการจัดอันดับก็ตาม)
ค.ศ. 1998 - 51.0 พันล้านดอลลาร์สหรัฐ อันดับ 1 ของโลก
ค.ศ. 1999 - 90.0 พันล้านดอลลาร์สหรัฐ อันดับ 1 ของโลก
ค.ศ. 2000 - 60.0 พันล้านดอลลาร์สหรัฐ อันดับ 1 ของโลก
ค.ศ. 2001 - 58.7 พันล้านดอลลาร์สหรัฐ อันดับ 1 ของโลก
ค.ศ. 2002 - 52.8 พันล้านดอลลาร์สหรัฐ อันดับ 1 ของโลก
ค.ศ. 2003 - 40.7 พันล้านดอลลาร์สหรัฐ อันดับ 1 ของโลก
ค.ศ. 2004 - 46.6 พันล้านดอลลาร์สหรัฐ อันดับ 1 ของโลก
ค.ศ. 2005 - 46.5 พันล้านดอลลาร์สหรัฐ อันดับ 1 ของโลก
การที่ทรัพย์สินสุทธิของเกตส์ มีมูลค่าลดลงตั้งแต่ปี ค.ศ. 2000 เป็นต้นมา มีสาเหตุมาจากการที่หุ้นของไมโครซอฟท์มีราคาลดลง รวมถึงการที่เขาได้บริจาคเงินหลายพันล้านดอลลาร์ให้องค์กรการกุศลของเขา และแม้เขาจะมีรายได้ลดลง ตามรายงานของนิตยสารฟอร์บในปีค.ศ. 2004 เกตส์ยังได้บริจาคเงินรวมกว่า 28,000 ล้านดอลลาร์สหรัฐให้กับองค์กรการกุศลในช่วงไม่กี่ปีที่ผ่านมา
เขาได้กลายเป็นบุคคลที่มั่งคั่งที่สุดในโลกไปเสียแล้ว แม้จะนับเอาประมุขของรัฐ (ผู้ซึ่งทรัพย์สินมาจากสถานะทางสังคม) ไว้ในการจัดอันดับด้วยก็ตาม (แม้ว่าการจัดอันดับตามมาตรฐานของนิตยสารฟอร์บนั้น จะไม่รวมเอาประมุขของรัฐเอาไว้ด้วย ฟอร์บได้จัดทำบัญชีประมาณการทรัพย์สินของประมุขแต่ละประเทศไว้ต่างหาก เมื่อนำรายชื่อจากการจัดอันดับทั้งสองแบบมารวมกันแล้ว พบว่าเกตส์เป็นบุคคลที่มั่งคั่งที่สุดในโลก)
แต่ใน ค.ศ. 2016 เขาได้กลับมามีเงิน 76.6 พันล้านดอลลาร์สหรัฐ(แปลมาจากวิกิพีเดียเวอร์ชันภาษาอังกฤษ)
วัฒนธรรมสมัยนิยม > ในภาพยนตร์และโทรทัศน์

บุคลิกของบิล เกตส์ มักจะถูกถ่ายทอดออกมาในลักษณะของตัวอย่างที่เด่นชัดที่สุดของเนิร์ดสุดอัจฉริยะ ผู้มีอำนาจล้นฟ้า ซึ่งบุคลิกดังกล่าวนี้มีอิทธิพลต่อวัฒนธรรมป็อป ในการใช้เกตส์เป็นแบบฉบับของ จอมกบฏ หรือ อัจฉริยะผู้ชั่วร้าย ผู้มีอำนาจเบ็ดเสร็จในการบัญชาการจักรวรรดิเทคโนโลยี
ภาพยนตร์และละครโทรทัศน์หลายเรื่อง ได้นำเสนอบิล เกตส์ ทั้งในแบบที่นำเกตส์ตัวจริงมาปรากฏตัว หรือจินตนาการตัวละครในแบบของเขาขึ้นมา ซึ่งโดยส่วนใหญ่แล้ว จะนำบุคลิกที่กล่าวมาข้างต้นมาเป็นต้นแบบ
และการที่บิลเกต
สื่อมวลชนมักจะคิดว่าบิล เกตส์ วิตกจริตเกี่ยวกับไอคิวของเขา รวมทั้งเรื่องต่าง ๆ ที่เกี่ยวกับไอคิว และเชื่อกันว่าไอคิวของเกตส์อยู่ที่ราว 160 แต่อย่างไรก็ดี หลายคนประมาณการจากผลสอบ SAT exam (ที่ต้องใช้ในการสอบเข้าเรียนต่อในมหาวิทยาลัยฮาร์วาร์ด) แล้วสรุปว่าเขามีระดับไอคิวอยู่ระหว่าง 120-140 เท่านั้นเอง
วัฒนธรรมสมัยนิยม > การปรากฏตัวในภาพยนตร์และละครโทรทัศน์

บิล เกตส์ตัวจริงยังได้ปรากฏตัวในภาพยนตร์และละครโทรทัศน์:
ละครตลกขบขันเรื่อง Frasier — บิล เกตส์ถูกเชิญให้มาเป็นแขกรับเชิญในรายการวิทยุของดร.เฟรซิเออร์ เครน อย่างไรก็ดี ทันทีที่รายการเริ่มขึ้น ผู้ฟังทางบ้านที่โทรเข้ามาต่างมีคำถามมากมายจะถามเกตส์เกี่ยวกับระบบปฏิบัติการวินโดวส์ แต่ดร.เครนไม่ได้ใส่ใจกับเสียงโทรศัพท์
Triumph of the Nerds — บิล เกตส์ได้ให้สัมภาษณ์ในภาพยนตร์สารคดีเกี่ยวกับประวัติศาสตร์ของเครื่องคอมพิวเตอร์ส่วนบุคคล
ในซอฟต์แวร์

โปรแกรมคอมพิวเตอร์หลายตัว ซึ่งส่วนใหญ่ทำงานบนระบบปฏิบัติการอื่นนอกเหนือจากไมโครซอฟท์ วินโดวส์ ได้อ้างถึงบิล เกตส์ ไม่ทางตรงก็ทางอ้อม โดยส่วนใหญ่จะไม่ค่อยจะอ้างถึงในทางชื่นชมสักเท่าไรนัก ซึ่งในจำนวนนี้มี:
เกมโอเพนซอร์ส XBill ซึ่งมีตัวละครชื่อ "บิล" ใส่แว่นตากรอบหนา กำลังพยายามจะลง วิงโดวส์ (โปรแกรมไวรัสที่ปลอมตัวมาเป็นวินโดวส์) บนเครื่องคอมพิวเตอร์ที่ใช้ระบบปฏิบัติการอื่น
เกม Uropa² บน Amiga ที่มีตัวร้ายหลักชื่อว่า "บิล เซแทก" (Setag = Gates สะกดแบบถอยหลัง)
ในเกม Might and Magic VII: For Blood and Honor ผู้เล่นถูกมอบหมายภารกิจหนึ่งให้สังหารตัวละครผู้ชั่วร้ายชื่อว่า "วิลเลียม เซแทก" และช่วยเหลือเจ้าหญิงที่ถูกมันจับไป
Arcanum: Of Steamworks and Magick Obscura บน ไมโครซอฟท์ วินโดวส์ ได้มีตัวละครตัวหนึ่งชื่อว่า "กิลเบิร์ต เบตส์" ผู้ประกอบการผู้มั่งคั่ง ชื่อของตัวละคร "กิล เบตส์" เป็นคำผวนของ "บิล เกตส์" นั่นเอง
ในSpace Quest III: The Pirates of Pestulon เกมแอดเวนเจอร์บนเครื่องคอมพิวเตอร์ส่วนบุคคล ได้กล่าวถึงบริษัทซอฟต์แวร์ชื่อ "สกัมซอฟท์" ซึ่งเป็นชื่อล้อเลียนไมโครซอฟท์ คอร์ปอเรชัน ประธานบริษัทผู้ชั่วร้าย เป็นชายร่างเล็ก มีบุคลิกแบบพวกเนิร์ดสวมแว่นตา มีชื่อว่า "เอลโม พัก" ผู้ซึ่งมีลักษณะคล้ายคลึงกับบิล เกตส์มาก
โปรแกรมคอมพิวเตอร์สำหรับออกแบบคอมพิวเตอร์ชิป อันเป็นผลิตภัณฑ์ของ Electronic Design Automation ใช้ชื่อว่า "Build Gates" (สร้างประตู) ซึ่งประตูในที่นี้หมายถึงประตูตรรกะ (logic gate)
Kill Bill edition เป็นชื่อแผ่นซีดีสำหรับบู้ทลินุกซ์ของ SLAX ซึ่งล้อเลียนภาพยนตร์เรื่อง นางฟ้าซามูไร (Kill Bill) ภาพวอลล์เปเปอร์ของผลิตภัณฑ์เป็นรูปตัวทักซ์ (นกเพ็นกวินสัญลักษณ์ของลินุกซ์) ในชุดสีเหลืองคล้ายกับที่นางเอกเรื่องนางฟ้าซามูไรสวมใส่ เพื่อที่จะสังหารบิล (เกตส์)
ในวิดีโอเกมมาเฟียของ Illusion Softworks คนชื่อ "วิลเลียม เกตส์" ออกมาปรากฏตัวในฐานะคนขายสินค้าละเมิดลิขสิทธิ์ชาวเคนทักกี
ในเกมกลยุทธ์คลาสสิก Total Annihilation: Core Contingency มีส่วนหนึ่งของเนื้อเมืองในเกมที่มีชื่อว่า "อาคารวิลลี เกตส์" ซึ่งถ้าหากผู้เล่นยึดอาคารหลังนี้ได้จะทำแต้มได้มาก
หนังสือที่แต่งโดยบิล เกตส์

Business @ The Speed of Thought โดยระบบประสาทดิจิตอล (ค.ศ. 1999) ISBN 0-446-67596-2
เส้นทางสู่อนาคต (ค.ศ. 1996) ISBN 0-14-026040-4
มูลนิธิการกุศล > มูลนิธิบิลและเมลินดาเกตส์

บทความหลัก: Bill & Melinda Gates Foundation
เกตส์ได้ศึกษาการทำงานของ แอนดรู คาร์เนกี้ และ จอห์น ดี ร้อคกี้เฟลเลอร์ และในปี 1994 เขาได้ขายหุ้นบางส่วนของไมโครซอฟท์ของเขาเพื่อที่จะสร้าง "มูลนิธิวิลเลียมเอชเกตส์" ในปี 2000 เกตส์และภรรยาของเขารวบรวมสามมูลนิธิของครอบครัวเพื่อสร้าง "มูลนิธิบิลและเมลินดาเกตส์" เพื่อการกุศล ซึ่ง 'กองทุนสำหรับบริษัทที่เป็นองค์กรพัฒนาเอกชน (NGO)' ระบุในปี 2013 ว่าเป็นมูลนิธิเพื่อการกุศลที่ร่ำรวยที่สุดในโลก ด้วยสินทรัพย์มูลค่าตามรายงานมากกว่า $34.6 พันล้าน มูลนิธินี้ยอมให้ผู้ที่สนับสนุนทางการเงินสามารถเข้าถึงข้อมูลที่แสดงให้เห็นว่าเงินจะถูกใช้ไปอย่างไรซึ่งแตกต่างจากองค์กรการกุศลอื่น ๆ ที่สำคัญ
มูลนิธินี้ได้จัดองค๋กรออกเป็นสี่แผนก ได้แก่ แผนกพัฒนาทั่วโลก, แผนกอนามัยทั่วโลก, แผนกสหรัฐอเมริกา และแผนกสนับสนุนและนโยบายทั่วโลก
เกตส์ชื่นชมความเอื้ออาทรและความใจบุญสุนทานที่กว้างขวางของเดวิด ร้อกกี้เฟลเลอร์ ว่าเป็นอิทธิพลที่สำคัญ เกตส์และพ่อของเขาได้พบกับร้อกกี้เฟลเลอร์หลายครั้ง และงานการกุศลของพวกเขาส่วนหนึ่งก็ถูกจำลองในการมุ่งเป้าไปที่การทำบุญของครอบครัวร้อกกี้เฟลเลอร์ โดยที่พวกเขามีความสนใจในการแก้ปัญหาระดับโลกที่ได้รับการปฏิเสธโดยรัฐบาลและองค์กรอื่น ๆ  ณ ปี 2007 บิล และ เมลินดา เกตส์ เป็นผู้ใจบุญใจกว้างมากที่สุดอันดับสองในอเมริกา ที่ให้มากกว่า $28 พันล้านเพื่อการกุศล คู่สามีภรรยามีแผนที่จะบริจาคร้อยละ 95 ของความมั่งคั่งของพวกเขาเพื่อการกุศลในที่สุด
มูลนิธิการกุศล > ส่วนบุคคล

ภรรยาของเกตส์แนะนำว่าทุกคนควรจะเลียนแบบความพยายามในการสร้างกุศลของครอบครัว Salwen ซึ่งได้ขายบ้านของครอบครัวและบริจาคครึ่งหนึ่งของค่าของมัน ตามรายละเอียดในหนังสือ 'พลังของครึ่ง'. เกตส์และภรรยาของเขาได้เชิญโจน Salwen มาที่เมืองซีแอตเติลเพื่อพูดเกี่ยวกับสิ่งที่ครอบครัวได้ทำ และในวันที่ 9 ธันวาคม 2010 เกตส์, นักลงทุน Warren Buffett, และผู้ก่อตั้งและซีอีโอของ Facebook นาย Mark Zuckerberg ได้ลงนามในความมุ่งมั่นของพวกเขาที่เรียกว่า "เกตส์-บุฟเฟ่ต์ให้คำมั่น" คำมั่นสัญญาเป็นความมุ่งมั่นของทั้งสามที่จะบริจาคอย่างน้อยครึ่งหนึ่งของความมั่งคั่งของพวกเขาตลอดช่วงเวลาเพื่อการกุศล
เมื่อวันที่ 15 สิงหาคม 2014, บิล เกตส์ได้โพสต์วิดีโอของตัวเองเทถังน้ำที่มีน้ำแข็งบนศีรษะของเขาหลังจากที่ผู้ก่อตั้ง Facebook นาย Mark Zuckerberg ท้าทายให้เขาทำเช่นนั้นเพื่อที่จะสร้างความตระหนักในการเกิดโรค ALS (เส้นโลหิตตีบด้านข้างแบบ amyotrophic)
บิลเกตส์และมูลนิธิของเขาให้ความสนใจในการแก้ปัญหาด้านสุขอนามัยทั่วโลกตั้งแต่ปี 2005 เช่นโดยการประกาศ "ประดิษฐ์ซ้ำความท้าทายห้องน้ำ" ซึ่งได้รับความสนใจของสื่อมวลชนพอประมาณ เพื่อสร้างความตระหนักในเรื่องสุขอนามัยและการแก้ปัญหาที่เป็นไปได้ บิลเกตส์ได้ดื่มน้ำซึ่งถูก "ผลิตขึ้นจากอุจจาระของมนุษย์" ในปี 2014 ซึ่งในความเป็นจริงมันถูกผลิตจากกระบวนการบำบัดกากตะกอนน้ำเสียที่เรียกว่ากระบวนการ Omni ในช่วงต้นปี 2015 เขายังปรากฏตัวกับจิมมี่ ฟอลลอน ในรายการกลางดึกกับจิมมี่ฟอลลอน และท้าทายจิมมี่ให้ดูว่าเขาสามารถลิ้มรสเพื่อแยกแยะความแตกต่างระหว่างน้ำที่อ้างถึงนี้กับน้ำดื่มบรรจุขวดได้หรือไม่
แหล่งข้อมูลอื่น

ชีวประวัติ
โฮมเพจของบิล เกตส์ที่บริษัทไมโครซอฟท์
ชีวประวัติคนดัง เก็บถาวร 2005-08-29 ที่ เวย์แบ็กแมชชีน
ข้อมูลส่วนตัวคนดังจากนิตยสารไทม์ เก็บถาวร 2004-06-10 ที่ เวย์แบ็กแมชชีน
การกุศล
มูลนิธิบิลและเมลินดา เกตส์
ข้อมูล
Forbes.com: บุคคลที่มั่งคั่งที่สุดในโลก 400 อันดับแรก เก็บถาวร 2005-06-26 ที่ เวย์แบ็กแมชชีน
บทความ
บทสัมภาษณ์โดยบิล โมเยอร์
BBC: ข้อมูลส่วนบุคคลของบิล เกตส์
บิล เกตส์ให้สัมภาษณ์กับปีเตอร์ เจนนิงส์ แห่งสถานีโทรทัศน์ ABC
เว็บที่แฟน ๆ สร้างอุทิศในบิล เกตส์
เว็บไซต์แฟนชมรมต่อต้านไมโครซอฟท์ และบิล เกตส์
| ก่อนหน้า |  | บิล เกตส์ |  | ถัดไป |
| --- | --- | --- | --- | --- |
| จอร์จ ดับเบิลยู. บุช |  | บุคคลแห่งปีของนิตยสารไทม์  (ค.ศ. 2004  (ร่วมกับ โบโน และเมลินดา เกตส์)) |  | ผู้ใช้อินเทอร์เน็ต (You) |
พระเจ้าวิชุลราช

พระเจ้าวิชุลราช หรือสำเนียงลาวว่า วิซุนนะลาด เป็นพระราชโอรสของพระเจ้าไชยจักรพรรดิแผ่นแผ้ว ประสูติเมื่อ พ.ศ. 2009 ขึ้นครองราชย์หลังจากที่เจ้าชมพูสวรรคต ขณะที่มีพระชนมายุได้ 34 พรรษา ทรงเน้นการปกครองหัวเมืองทางลาวใต้ที่ยังไม่สงบเรียบร้อยดี แต่งตั้งเจ้านายที่ไว้เนื้อเชื่อใจได้ไปครองเมืองสำคัญ ๆ เช่น เมืองพูมเหนือ เมืองกะบอง ในรัชกาลของพระองค์ได้อัญเชิญพระบางจากเมืองเวียงคำมาประดิษฐานที่เมืองเชียงทอง โดยสร้างวัดวิชุลเป็นที่ประทับและให้เรียกเมืองเชียงทองว่าหลวงพระบางนอกจากนั้นเจ้าก้อนคำที่ทรงแต่งตั้งให้ไปครองเมืองกะบองก่อกบฏขึ้น ทรงให้เจ้าเมืองขวาไปปราบกบฏได้ เจ้าก้อนคำยอมอ่อนน้อมและขอบวชตลอดชีวิต พระเจ้าวิชุลราชทรงครองราชย์ได้ 20 ปี เสด็จสวรรคตเมื่อ พ.ศ. 2063 พระราชโอรสคือพระยาโพธิสาลราชได้ครองราชย์ต่อมา
พระองค์มีพระอัครมเหสีพระนามว่า พระนางพันตินะเชียงเบด ผู้ซึ่งทรงสละพระราชทรัพย์ส่วนพระองค์สร้างพระธาตุหมากโม
มานัตสึโนะซาวส์กูด!

มานัตสึโนะซาวส์กูด! (ญี่ปุ่น: 真夏のSounds good !; โรมาจิ: Manatsu no Saunsu Guddo; ทับศัพท์: Manatsu no Sounds Good! อังกฤษ: Midsummer Sounds good!) เป็นซิงเกิลลำดับที่ 26 ของเอเคบีโฟร์ตีเอต ออกจำหน่ายวันที่ 23 พฤษภาคม พ.ศ. 2555
ประวัติและข้อมูล

เอเคบีโฟร์ตีเอต ประกาศชื่อซงเกิลพร้อมกับสมาชิกเซ็นบัตสึทั้งหมด 36 คน ภายในงานคอนเสิร์ต "Gyoumu Renraku. Tanomu zo, Katayama Buchou! in Saitama Super Arena" เมื่อวันที่ 24 มีนาคม พ.ศ. 2555 
ซิงเกิ้ลนี้จะออกจำหน่ายทั้งหมด 5 อีดิทชั่น: Limited Edition Type-A, Limited Edition Type-B, Regular Edition Type-A, Regular Edition Type-B และ Theatre Edition
รายชื่อเพลง > Type-A

Manatsu no Sounds good ! (真夏のSounds good !)
Mittsu no Namida (３つの涙) / Special Girls
Choudai, Darling! (ちょうだい、ダーリン！)
Manatsu no Sounds good ! off vocal ver.
Mittsu no Namida off vocal ver.
Choudai, Darling! off vocal ver.
Manatsu no Sounds good ! Music Video
Manatsu no Sounds good ! Music Video -Dance ver.-
Mittsu no Namida Music Video
Choudai, Darling! Music Video
AKB48 27th Single Senbatsu Sousenkyo Candidate Member Profile Movie <Type-A>
บัตรเข้างานอีเว้นท์จับมือ (เฉพาะ Limited Edition)
รูปสุ่ม 1 ใบจากทั้งหมด 36 ใบ (เฉพาะ Regular Edition)
Serial Number สำหรับโหวต AKB48 27th Single Senbatsu Election
รายชื่อเพลง > Type-B

Manatsu no Sounds good ! (真夏のSounds good !)
Mittsu no Namida (３つの涙) / Special Girls
Gugutasu no Sora (ぐぐたすの空)
Manatsu no Sounds good ! off vocal ver.
Mittsu no Namida off vocal ver.
Gugutasu no Sora off vocal ver.
Manatsu no Sounds good ! Music Video
Manatsu no Sounds good ! Music Video -Dance ver.-
Mittsu no Namida Music Video
Gugutasu no Sora Music Video
AKB48 27th Single Senbatsu Sousenkyo Candidate Member Profile Movie <Type-B>
บัตรเข้างานอีเว้นท์จับมือ (เฉพาะ Limited Edition)
รูปสุ่ม 1 ใบจากทั้งหมด 36 ใบ (เฉพาะ Regular Edition)
Serial Number สำหรับโหวต AKB48 27th Single Senbatsu Election
รายชื่อเพลง > Theatre Edition

Manatsu no Sounds good ! (真夏のSounds good !)
Mittsu no Namida (３つの涙) / Special Girls
Kimi no Tame ni Boku wa... (君のために僕は…)
Manatsu no Sounds good ! off vocal ver.
Mittsu no Namida off vocal ver.
Kimi no Tame ni Boku wa... off vocal ver.
บัตรเข้างานอีเว้นท์จับมือ "Manatsu no Sounds good !"
รูปสุ่ม AKB48 27th Single Senbatsu Election 1 ใบจากสมาชิกทั้งหมด
สมาชิก > "Manatsu no Sounds Good!"

ทีม A: คุราโมชิ อะสึกะ, โคจิมะ ฮารุนะ, ซาชิฮาระ ริโนะ, ชิโนดะ มาริโกะ, ทาคาโจ อากิ, ทาคาฮาชิ มินามิ, มาเอดะ อัตสึโกะ
ทีม K: อิตาโนะ โทโมมิ, โอชิมะ ยูโกะ, มิเนกิชิ มินามิ, มิยาซาวะ ซาเอะ, โยโกยามะ ยูอิ
ทีม B: คาซาอิ โทโมมิ, คาชิวากิ ยูคิ, คิตาฮาระ ริเอะ, วาตานาเบะ มายุ
ทีม 4: อาเบะ มาเรีย, อิชิคาวะ มิโอริ, อิริยามะ อันนะ, อิวาตะ คาเร็น, คาโตะ เรนะ, คาวาเอย์ รินะ, ชิมาซากิ ฮารุกะ, ชิมาดะ ฮารุกะ, ทาคาฮาชิ จูริ, ทาเคอุชิ มิยุ, ยามาอุชิ สึซึรัน
SKE48 ทีม S / AKB48 ทีม K: มัตสึอิ จูรินะ
SKE48 ทีม S: คิซากิ ยูเรีย, มัตสึอิ เรนะ
SKE48 ทีม KII: ทาคายานางิ อาคาเนะ
SKE48 ทีม E: คิโมโตะ คานอน
NMB48 ทีม N / AKB48 ทีม B: วาตานาเบะ มิยูกิ
NMB48 ทีม N: ยามาโมโตะ ซายากะ
NMB48 ทีม M: โจ เอริโกะ
HKT48 ทีม H: โคดามะ ฮารุกะ
สมาชิก > "Mittsu no Namida"

ทีม A: อิวาสะ มิซากิ, โอตะ ไอกะ, โอยะ ชิซึกะ, นาคาตะ ชิซาโตะ, นาคายะ ซายากะ, มาเอดะ อามิ, มัตสึบาระ นัตสึมิ
ทีม K: อาคิโมโตะ ซายากะ, อุชิดะ มายูมิ, อูเมดะ อายากะ, คิคุชิ อายากะ, นาคัตสึกะ โทโมมิ, นิโตะ โมเอโนะ, โนนาคะ ชิซาโตะ
ทีม B: โคบายาชิ คานะ, โคโมริ มิกะ, ซาโตะ อะมินะ, ซาโตะ สึมิเระ, ซาโตะ นัตสึกิ, สึซึกิ มาริยะ, ชิคาโนะ รินะ, มาสึดะ ยูกะ, มิยาซากิ มิโฮะ
ทีม 4: โอบะ มินะ, ทาโนะ ยูคะ, นาคามุระ มาริโกะ, นากาโอะ มาริยะ
Kenkyuusei: อิซึตะ รินะ, โอโมริ มิยู, โคจิมะ นัตสึกิ, โคบายาชิ มารินะ, ซาอีด โยโกตะ เอเรนะ, ซาซาคิ ยูคาริ, นาโทริ วาคานะ, ฮิราตะ รินะ, ฟุจิตะ นานะ, มุโตะ โทมุ, โมริคาวะ อายากะ
สมาชิก > "Choudai, Darling!"

ทีม A: ซาชิฮาระ ริโนะ, ชิโนดะ มาริโกะ, ทาคาฮาชิ มินามิ, มาเอดะ อัตสึโกะ
ทีม K: อิตาโนะ โทโมมิ, โอชิมะ ยูโกะ
ทีม B: คาชิวากิ ยูคิ, วาตานาเบะ มายุ
ทีม 4: คาโตะ เรนะ, ชิมาซากิ ฮารุกะ
สมาชิก > "Gugutasu no Sora"

ทีม A: คาตายามะ ฮารุกะ, คุราโมชิ อะสึกะ, ทาคาโจ อากิ, นาคากาวะ ฮารุกะ
ทีม K: ทานาเบะ มิคุ, ฟูจิเอะ เรย์นะ, มัตสึอิ ซาคิโกะ, โยโกยามะ ยุย
ทีม B: อิชิดะ ฮารุกะ, คิตาฮาระ ริเอะ, สึซึกิ ชิโฮริ
ทีม 4: นาคามาตะ ชิโอริ
SKE48 ทีม S: มัตสึอิ เรนะ
SKE48 Kenkyuusei: มัตสึมุระ คาโอริ
NMB48 ทีม N: ยามางุชิ ยูคิ, ยามาโมโตะ ซายากะ
สมาชิก > "Kimi no Tame ni Boku wa..."

ทีม A: อิวาสะ มิซากิ
ทีม K: โอชิมะ ยูโกะ, มิยาซาวะ ซาเอะ, โยโกยามะ ยูอิ
ทีม B: คาชิวากิ ยูคิ, คิตาฮาระ ริเอะ, วาตานาเบะ มายุ
ทีม 4: นากาโอะ มาริยะ
Tie-Up

| ชื่อเพลง | Tie-Up |
| --- | --- |
Manatsu no Sounds good !:  CM: NTTdocomo "Docomo Gakuwari: Sorezore no, Hajimaru Part" 
Choudai, Darling!:  CM: UHA Mikakuto "Puccho×AKB48: Relay Part A, Relay Part B" 
Gugutasu no Sora:  CM: Google "Galaxy Nexus: Google+ AKB48 Gugutasu Senbatsu Part" 
Kimi no Tame ni Boku wa...:  CM: GREE "AKB48 Stage Fighter"